cyanic-selkie/wikianc huggingface dataset:
रबी की फ़सल
बुवाई की तैयारी
सर्वप्रथम माह जून के अंतिम सप्ताह में बारिश होने के बाद दो बार खेत की जुताई करते हैं तथा सितम्बर में एक बार व अक्टूबर में दो बार जुताई करते हैं। सूखा क्षेत्र होने के कारण वर्ष में एक ही बार फसल की बुवाई करते हैं। फसल का चयन करते समय अलग-अलग लम्बाई की जड़ों (मूसला व जकड़ा जड़) वाली फसल जैसे- गेहूं, चना, अलसी, सरसों आदि की बुवाई एक साथ करते हैं। क्योंकि कठिया गेहूं की जड़ दो से तीन इंच लम्बी होती है, चना की जड़ 6 से आठ इंच तक लंबी होती है, जबकि अलसी एवं सरसों की मूसला जड़े चार से पांच इंच तक लंबी होने के कारण पौधों को निरंतर नमी मिलती रहती है और उत्पादन अधिक होता है। घर पर संरक्षित व सुरक्षित देशी बीजों का प्रयोग करते हैं। एक एकड़ खेत में मिश्रित बुवाई करने के लिए कठिया गेहूं 20 किग्रा., देशी चना 20 किग्रा. अलसी 6 किग्रा. व सरसों 2 किग्रा. को मिलाकर बुवाई करते हैं।
बुवाई का समय व विधि
अक्टूबर माह के अंतिम सप्ताह या दीपावली के पहले बुवाई करते हैं। इसके लिए सभी बीजों कठिया गेंहूं, देशी चना व अलसी तथा डी.ए.पी. खाद को एक साथ मिलाकर हल बांसा बांधकर बुवाई करते हैं। बुवाई के लिए एक मज़दूर भी लगाते है। अर्थात् एक मज़दूर हल को पकड़ता है तथा दूसरा बीज को बांसा में डालता जाता है तब बुवाई होती है। बीज की बुवाई 3 से 4 इंच की गहराई पर करते हैं। इसके बाद सरसों की बुवाई कूंड अर्थात् लाइन में करते हैं। लाइन से लाइन की दूरी 5 से 6 इंच की होती है।
रोग व कीट नियंत्रण
शीत काल में हुई वर्षा को महावट कहते हैं। जाड़े में जब महावट अधिक होती है, तब कठिया गेहूं में खैरा रोग लग जाता है। इससे बचाव के लिए बाज़ार से म्लड्यू पाउडर लेकर राख के साथ मिलाकर छिड़काव कर देते हैं। अगर महावट एक भी नहीं होती है, तब कठिया गेंहू, देशी चना के साथ सरसों, अलसी की भी पैदावार अच्छी हो जाती है।
निराई व देख-रेख
फसल की बढ़वार होती रहे, इसके लिए समय-समय पर खेत की निराई-गुड़ाई की जाती है। इससे एक तरफ तो हमारा खेत साफ रहता है और दूसरी तरफ जानवरों के लिए चारा भी उपलब्ध हो जाता है। साथ ही इसी बहाने खेत की देख-रेख एवं छुट्टा पशुओं से बचाव भी होता रहता है तथा निराई-गुड़ाई करने से उपज भी अच्छी प्राप्त होती है।
कटाई का समय
फसल की कटाई फरवरी के अंतिम सप्ताह से लेकर मार्च के अंतिम सप्ताह तक हो जाती है। कटने के बाद फसल को खुब अच्छी तरस सुखाते हैं, तब मड़ाई करते हैं। एक एकड़ फसल की मड़ाई पांच से छः दिनों में होती है। थ्रेसर से इसकी मड़ाई नहीं करते हैं, क्योंकि एक तो चना फूट जाता है और अलसी भूसा के साथ उड़ जाने से किसान का नुकसान होता है, दूसरे मड़ाई से निकला भूसा मुलायम होता है, जिसे पशु बड़े चाव से खाते हैं। मड़ाई करने के बाद हाथ से ओसाई करके भूसा व अनाज अलग करते हैं।[1]
काशीप्रसाद जायसवाल
काशीप्रसाद जायसवाल (२७ नवम्बर १८८१ - ४ अगस्त १९३७), भारत के प्रसिद्ध इतिहासकार, पुरातत्व के अंतर्राष्ट्रीय ख्याति के विद्वान् एवं हिन्दी साहित्यकार थे।
जीवन परिचय
उनका जन्म 27 नवम्बर 1881 को उत्तर प्रदेश के मिर्जापुर में एक धनी व्यापारी परिवार में हुआ था। उन्होने मिर्जापुर के लंदन मिशन स्कूल से एंट्रेंस की परीक्षा प्रथम श्रेणी में उत्तीर्ण की थी। इसके उपरान्त उच्च शिक्षा के लिये वे आक्सफोर्ड गये जहाँ इतिहास में एम ए किया। उन्होने 'बार' के लिये परीक्षा में भी सफलता प्राप्त की। भारत लौटने पर उन्होने कोलकाता विश्वविद्यालय में प्रवक्ता (लेक्चरर) बनने की कोशिश की किन्तु राजनैतिक आन्दोलन में भाग लेने के कारण उन्हें नियुक्ति नहीं मिली। अन्तत: उन्होने वकालत करने का निश्चय किया और सन् १९११ में कोलकाता में वकालत आरम्भ की। कुछ समय बाद वे पटना उच्च न्यायालय में आ गये (१९१४)।
वे सन् १८९९ में काशी नागरी प्रचारिणी सभा के उपमंत्री बने। उनके शोधपरक लेख 'कौशाम्बी', 'लॉर्ड कर्जन की वक्तृता' और 'बक्सर' आदि लेख नागरी प्रचारिणी पत्रिका में छपे। आचार्य महावीर प्रसाद द्विवेदी के 'सरस्वती' का सम्पादक बनते ही सन् १९०३ में काशीप्रसाद जायसवाल के चार लेख, एक कविता और 'उपन्यास' नाम से एक सचित्र व्यंग्य सरस्वती में छपे। काशीप्रसाद जी आचार्य रामचन्द्र शुक्ल के समकालीन थे ; दोनो कभी सहपाठी और मित्र रहे किन्तु बाद में दोनो में किंचिद कारणवश अमैत्री पनप गयी थी।
सन् १९०९ में काशीप्रसाद जायसवाल को चीनी भाषा सीखने के लिये आक्सफोर्ड विश्वविद्यालय से छात्रवृत्ति मिली।
बिहार के तत्कालीन प्रशासक एडवर्ड गेट ने 'बिहार रिसर्च सोसाइटी' से जब 'बिहार रिसर्च जर्नल' के प्रकाशन का प्रबंध किया तो श्री जायसवाल उसके प्रथम संपादक हुए। उन्होंने 'पाटलिपुत्र' का भी संपादन किया। 'पटना म्यूजियम' की स्थापना भी आपकी ही प्रेरणा से हुई। १९३५ में 'रायल एशियाटिक सोसाइटी' ने लंदन में भारतीय मुद्रा पर व्याख्यान देने के लिये आपको आमंत्रित किया। आप इंडियन ओरिएंटल कांफ्रेंस (छठा अधिवेशन, बड़ौदा), हिंदी साहित्य सम्मेलन, इतिहास परिषद् (इंदौर अधिवेशन), बिहार प्रांतीय हिंदी साहित्य संमेलन (भागलपुर अधिवेशन) के सभापति रहे। स्वर्गीय राष्ट्रपति डा. राजेन्द्र प्रसाद के सहयोग से आपने इतिहास परिषद् की स्थापना की।
आपकी प्रकाशित पुस्तकों के नाम 'हिंदू पालिटी', 'ऐन इंपीरियल हिस्ट्री ऑव इंडिया', 'ए क्रॉनॉलजी ऐंड हिस्ट्री ऑव नेपाल' हैं। हिंदू, पालिटी का हिंदी अनुवाद (श्री रामचंद्र वर्मा) 'हिंदू राज्यतंत्र' के नाम से नागरीप्रचारिणी सभा, वाराणसी से प्रकाशित हुआ। आप नागरीप्रचारिणी पत्रिका के संपादक मंडल के सदस्य भी रहे।
अमोद यादव
अमोद यादव (जन्म 10 दिसंबर 2001) एक भारतीय क्रिकेटर हैं। उन्होंने 2019-20 रणजी ट्रॉफी में बिहार के लिए 27 जनवरी 2020 को प्रथम श्रेणी में पदार्पण किया। उन्होंने अपने ट्वेंटी 20 की शुरुआत 11 जनवरी 2021 को, बिहार के लिए, 2020–21 में सैयद मुश्ताक अली ट्रॉफी में की।
[Amod yadav
मोन राज्य
मोन राज्य (बर्मी: မွန်ပြည်နယ်) बर्मा के दक्षिण-पूर्व में स्थित एक राज्य है। यह पश्चिम में अंडमान सागर के साथ तटवर्ती है। पूर्व में इसकी थाईलैण्ड के साथ एक संक्षिप्त सीमा है।
३१०२ ईसा पूर्व
३१०२ ईसा पूर्व का एक वर्ष है। ये ईसा पूर्व तीसरी सहस्राब्दी का १०२वां वर्ष था।
हिन्दू धर्म की मान्यताओं के अनुसार भगवान श्री कृष्ण का वैकुंठ धाम में पृथ्वी लोक को छोड़ कर पुनर आगमन इसा कलेंडर के अनुसार सन 3102 इसा पूर्व में हुआ था। उनके पृथ्वी लोक को छोड़ने के पश्चात् से ही कलियुग का प्रारंभ माना जाता है। इस प्रकार कलि संवत व् इसा संवत में 3102 वर्षों का अंतर पाया जाता है।
भालका तीर्थ पर स्थापित सूचनापट्ट के अनुसार श्रीकृष्ण के वैकुंठ धाम में जाने की ठीक ठीक तिथि १४ फरवरी ३१०२ ई०पू० थी।
कुन्नमकुलम
कुन्नमकुलम (Kunnamkulam) भारत के केरल राज्य के त्रिस्सूर ज़िले में स्थित एक नगर है।
ज़ायद की फ़सल
इस वर्ग की फसलों में तेज गर्मी और शुष्क हवाएँ सहन करने की अच्छी क्षमता होती हैं। उत्तर भारत में ये फसलें मूख्यतः मार्च-अप्रैल में बोई जाती हैं। उदाहरण: तरबूज, खीरा,खरबूजा ककड़ी, मूंग, उड़द, सूरजमुखी इत्यादि। यह फसलेंमुख्य रूप से मार्च में बोई जाती हैं और जून में काटी जाती हैं।
बिशन लाल
बिशन लाल,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के मुरादाबाद जिले के 30 - बहजोई विधान सभा निर्वाचन क्षेत्र से कांग्रेस की ओर से चुनाव में भाग लिया।
गौरीशंकर हीराचन्द ओझा
पंडित गौरीशंकर हीराचन्द ओझा, भारत के प्रसिद्ध इतिहासकार थे।
उन्होने राजपूताने के इतिहास के लेखन के लिये विस्तृत ठोसपूर्ण पीठिका बना कर एक अग्रदूत की भांति इतिहास का प्रणयन किया, कई प्रश्नों के उत्तर दिये, कई प्रसंग कायम किये। उन्होंने निरन्तर खोज व गंभीर अध्ययन केबाद राजनैतिक घटनावली की सुनिश्चित परम्परा कायम कर तत्कालीन आदर्शों के अनुसार इतिहास लेखन का प्रयास किया। कई अविदित तिथियों को उद्घाटित किया तथा अशुद्ध तिथियों का शुद्धीकरण किया। अनेक त्रुटित वंशावलियों को शुद्ध किया तथा अनेकानेक ऐतिहासिक लुप्त कड़ियों को जोड़ा। स्थानीय स्रोतों का फारसी आदि स्रोतों से सही तालमेल बैठा कर घटनाओं को परखने का सुयत्न किया। इस प्रकार राजस्थान के इतिहास सम्बन्धी वैज्ञानिक ढंग से अनुसंधान करने वाले वे एकमात्र विद्वान थे।
पिप (पैकेज प्रबन्धक)
पिप (pip) एक पैकेज-प्रबंधन प्रणाली है जिसका उपयोग सॉफ्टवेयर पैकेजों को स्थापित और प्रबंधित करने के लिए किया जाता है। इसे  पायथन में लिखा गया है। यह सार्वजनिक पैकेजों के एक ऑनलाइन भंडार (जैसे PyPI, गिटहब) से जुड़ता है, जिसे पायथन पैकेज इंडेक्स कहा जाता है। पिप को अन्य पैकेज रिपॉजिटरी (स्थानीय या दूरस्थ) से कनेक्ट करने के लिए भी कॉन्फ़िगर किया जा सकता है, बशर्ते कि वे पायथन एन्हांसमेंट प्रस्ताव 503 के अनुरूप हों।
पिप से सम्बन्धित कुछ प्रमुख कमाण्ड
पिप का एक प्रमुख लाभ यह है कि इसे कमाण्ड लाइन इन्टरफेस से आसानी से चलाया जा सकता है। इस कारण पाइथन के पैकेजों को इन्स्टाल करना बहुत आसान हो जाता है।जैसे-
पाईपी (PyPI)
पाइथन पैकेज इंडेक्स या पाईपी (PyPI), पाइथन पैकेजों का मुख्य भण्डार है। इसे २०१७ में आरम्भ किया गया था। उस समय इसमें लगभग एक लाख पैकेज थे। इस साइट पर पंजीकरण के बाद प्रयोक्ता पाइथन के मॉड्यूल इस पर अपलोड कर सकते हैं और इस प्रकार वह मॉड्यूल दूसरे लोगों को उपयोग के लिये उपलब्ध हो जाता है।
अप्रैल 2018 में इसके लिये एक नई, पूरी तरह से बेहतर वेबसाइट को सक्रिय किया गया था।
भारतीय नाट्यशालाएँ
भरत मुनि ने अपने नाट्यशास्त्र के द्वितीय अध्याय में तीन प्रकार के प्रेक्षागृहों का विधान किया है -
(1) विकृष्ट (लंबा आयताकार),
(2) चतुरस्त्र (वर्गाकार) और
(3) त्र्यस्त्र (तिकोना)।
ये तीनों भी परिणाम के अनुसार तीन प्रकार के होते हैं - (1) ज्येष्ठ, (2) मध्यम और (3) अवर/अधम (कनीयस या कनिष्ठ)। इनमें से ज्येष्ठ (विकृष्ठ, चतुरस्त्र तथा त्र्यस्त्र) 108 हाथ लंबा होता है और कनिष्ठ (विकृष्ट, चतुरस्त्र तथा त्र्यस्त्र) 32 हाथ लंबा होता है। इनमें से ज्येष्ठ देवताओं का, मध्यम राजाओं का और कनीयस या छोटा साधारण लोगों का होता है। भरत ने इन तीनों प्रकार के प्रेक्षागृहों में मध्यम (विकृष्ट, चतुरस्त्र तथा त्र्यस्त्र) को ही प्रशस्त माना है क्योंकि उसमें पाठ्य और गेय सब कुछ अत्यंत सुविधा के साथ स्पष्ट सुनाई पड़ता है। हाथ की नाप का क्रम यह है - 8 अणु का रज, 8 रज का बाल, 8 बल का लिक्षा, 8 लिक्षा का यूक, 8 यूक का यव, 8 यव का अंगुल, 24 अंगुल का हाथ (लगभग डेढ़ फुट) और चार हाथ का दंड होता है। इस नाप के अनुसार तीनों प्रकार के प्रेक्षागृह इस प्रकार होंगे :
विकृष्ट ज्येष्ठ प्रेक्षागृह 	108व् 54 हाथ
विकृष्ट मध्यम प्रेक्षागृह 	64व् 32 हाथ
चतुरस्त्र ज्येष्ठ प्रेक्षागृह 	108व् 108 हाथ
चतुरस्त्र मध्यम प्रेक्षागृह 	64व् 64 हाथ
चतुरस्त्र कनिष्ठ प्रेक्षागृह 	32व् 32 हाथ
त्र्यस्त्र ज्येष्ठ प्रेक्षागृह 	बीच से 108 हाथ लंबा
त्र्यस्त्र मध्यम प्रेक्षागृह 	बीच से 64 हाथ लंबा
त्र्यस्त्र कनिष्ठ प्रेक्षागृह 	बीच से 32 हाथ लंबा
भरत के अनुसार 64 हाथ (96 फुट) लंबा और 32 हाथ (48 फुट) चौड़ा विकृष्ट मध्यम प्रेक्षागृह ही बनाना चाहिए।
भूमि
जिस भूमि पर प्रेक्षागृह बनाना हो वह समतल, पक्की और कठिन हो। उस भूमि से झाड़ झंखाड़ निकालकर, हल चलवाकर उसमें से हड्डी, कील, खोपड़ी, घास, वृक्ष की ठूठें और जड़े निकाल देनी चाहिए। यह कार्य उत्तरा भाद्रपद, उत्तरा फाल्गुनी, उत्तराषाढ़ा, विशाखा, रेवती, हस्त, पुष्य और अनुराधा नक्षत्र में करना चाहिए। भूमि स्वच्छ कर लेने पर पुष्य नक्षत्र में वाल्वज, मूँज या वल्कल श्वेत साबित डोरी फैलाकर नापना चाहिए क्योंकि डोरी के बीच से टूटने पर स्वामी का मरण, तीसरे भाग पर टूटने से राजकोप, चौथे भाग के टूटने से प्रयोक्ता का नाश और नापते समय हाथ से डोरी छूट जाने से कुछ न कुछ उपद्रव होता है। इसलिए अनुकूल मूहूर्त, तिथि और करण देखकर, ब्राह्मणों को तृप्त करके, उनसे पुण्याहवाचन कराकर, शांतिजल लेकर, सावधानी से डोरी लगाकर भूमि नापनी चाहिए।
नींव डालने के समय ब्राह्मणों को घी और पायस (खीर), राजा को मधुपर्क (दही, घी और मधु) तथा मंडप बनानेवाले को गुडोदन (गुड़ और भात) खिलाकर मूल नक्षत्र में किसी विद्वान् से ही नाट्यमंडप की नींव डलवानी चाहिए और शुभ मूहूर्त, तिथि तथा करण के अनुसार भीत (दीवार) बनाना प्रारंभ करना चाहिए। भीतें बन चुकने पर शुभ नक्षत्र, योग और करण का विचार करके रोहिणी या श्रवण नक्षत्र में प्रात: काल सूर्योदय हो चुकने पर ऐसे श्रेष्ठ आचार्यों के हाथ स्तंभों की स्थापना करानी चाहिए जो पिछले तीन दिन रात तक निराहार व्रत रह चुके हों।
स्तंभ
रंग के अनुसार स्तंभ चार वर्णों के होते हैं - ब्राह्मण, क्षत्रिय, वैश्य और शूद्र स्तंभ। इनमें से घी और सरसों से शुद्ध किए हुए पहले ब्राह्मण स्तंभ की श्वेत वस्तुओं से पूजा और सजावट करके खीर का दान किया जाए, क्षत्रिय स्तंभ पर लाल माला तथा लाल वस्तुआं से पूजा तथा सजावट करके द्विजों को लाल गुडोदन दिया जाए। पश्चिमोत्तर दिशा में वैश्य स्तंभ की स्थापना करके पीली वस्तुओं से पूजा और सजावट करके द्विजों को पीला घी और चावल दिया जाए, तथा पूर्वोत्तर दिशा में शूद्र स्तंभ की स्थापना करके नीली वस्तुओं से पूजा तथा सजावट करके द्विजों को मटर और चावल की मसालेदार खिचड़ी (कृसर) दी जाए। सबसे पहले ब्राह्मण स्तंभ पर श्वेत माला और श्वेत चंदन लगाकर कर्णफूल के बराबर सोना उसकी जड़ में डालना चाहिए। इसी प्रकार लाल माला से सजाकर क्षेत्रिय स्तंभ की जड़ में सोने के साथ ताँबा, वैश्य स्तंभ की जड़ में सोने के साथ चाँदी और शूद्र स्तंभ की जड़ में सोने के साथ लोहा डालना चाहिए। इतना हो चुकने पर स्वस्तिवाचन, पुण्याहवाचन और जयघोष के साथ पत्तों की माला से लिपटे हुए खंभे लाकर खड़े कर देने चाहिए और ब्राह्मणों को रत्न, गौ तथा वस्त्र आदि से संतुष्ट करके इस प्रकार एक एक खंभा सीधा और अडिग खड़ा करना चाहिए कि वह न लपलपाए, न डगमगाए न टेढ़ा बाँका हो क्योंकि डगमगाने से देश में सूखा पड़ता है, टेढ़े बाँके होने से मरण का भय होता है। और लपलपाने से शत्रु के आक्रमण का भय रहता है। ब्राह्मण स्तंभ की स्थापना करते समय पवित्रता से मंत्र के साथ दक्षिणा और गौ दान करनी चाहिए, निर्माता के संबंधियों को भोजन कराना चाहिए, पुरोहित और राजा को मधु और पायस (खीर) खिलाना चाहिए तथा सभी कारीगरों को नमकीन खिचड़ी देनी चाहिए। इसके पश्चात् उल्लास के साथ स्तंभ को अभिमंत्रित करते हुए कहा जाए "जिस प्रकार भारी मेरु पर्वत तथा विशाल हिमालय अचल है और जैसे राजा की जय अचल होती है वैसे ही तुम भी अचल बने रहो"। इसी प्रकार शास्त्रीय विधि से स्तंभ, द्वार, भीत और नेपथ्यगृह भी बनाना चाहिए।
मथवारी
रंगपीठ के पीछे रंगशीर्ष पर, रंगपीठ से लगभग डेढ़ हाथ ऊँचाई पर, चार खंभों की मथवारी या अंवारी बनानी चाहिए और रंगपीठ तथा पथवारी दोनों पर समान ऊँचाई का रंगमंडप बनाना चाहिए जिसे माला, वस्त्र, गंधपदार्थ और अनेक प्रकार के रंगों से सजाना चाहिए। स्तंभ बनानेवाले कारीगरों द्वारा भूतों को बलि और खीर दिलवाकर ब्राह्मणों को खिचड़ी खिलाकर मथवारी बनानी चाहिए अर्थात् सूँड़ उठाए हुए हाथी के आकार की अंवारी बनानी चाहिए। इसके पश्चात् शास्त्रविधि से रंगपीठ बनाया जाए।
रंगशीर्ष
भरत ने छह लकड़ियों से रंगशीर्ष बनाने का विधान लिखा है, किंतु लकड़ियाँ कैसे लगाई जाएँ यह स्पष्ट नहीं किया। इसके पश्चात् भरत ने लिखा है कि नेपथ्यगृह के दो द्वार बनाकर नेपथ्यगृह की भूमि काली मिट्टी से पाटकर अँडवे बैल से हल चलवा कर रोड़े, घास पात, कंकड़ पत्थर निकालकर सर्वांगपूर्ण श्रमिकों से नई टोकरियों में मिट्टी ढुलवाई जाए। यह रंगशीर्ष न कछुए की पीठ जैसा ऊँचा हो, न मछली की पीठ जैसा ढलुवाँ, शुद्ध दर्पण के समान चिकना और समतल हो जिसपर चतुर शिल्पियों द्वारा पूर्व में हीरा, दक्षिण में वैदूर्य, पश्चिम में स्फटिक उत्तर में मूँगा और मध्य में स्वर्ण जड़वा देना चाहिए। उसके पश्चात् लकड़ी का काम करना चाहिए जिसपर अनेक प्रकार की सजावटों के साथ सर्पों और कठपुतलियों की आकृतियाँ बनी हों, बीच बीच में छोटे-छोटे झरोखे, सजी हुई वेदियाँ तथा अनेक प्रकार के यंत्र और जाली आदि का काम हो। खंभों पर बने हुए पीठों और दरबों में कबूतर बसे हुए हों और अनेक रंगों से रँगी हुई वेदी पर सुसज्जित स्तंभोंवला लकड़ी का काम हो।
भित्तिकर्म
लकड़ी का काम पूर्ण करके भीत (दीवार) का कार्य प्रारंभ करना चाहिए। स्तंभ, खूँटी, झरोखे और कोने सभी द्वार के सामने या द्वार को बाधा देनेवाले न बनाए जाएँ। भीत पर पलस्तर करके उस पर चूना पोत दिया जाए और स्त्री, पुरुष, लता आदि के चित्र बना दिए जाएँ।
नाट्यमंडप
पर्वत की गुफा की आकृतिवाला तथा दो भूमितलवाला बनाना चाहिए जिसमें छोटी-छोटी खिड़कियाँ हों, वायु न आती हो तथा शब्द न गूँजता हो अर्थात् ऐसा निर्वात नाट्यमंडप हो जिसमें गाने बजानेवालों के स्वर की गंभीरता बनी रहे।
चतुरस्त्र प्रेक्षागृह
यह चारों ओर से 32-32 हाथ (48 फुट) का होना या 64-64 हाथ या 108-108 हाथ का होना चाहिए जिसकी विधि, लक्षण आदि विकृष्ट के समान ही हों। चारों ओर से बराबर भूमि नापकर डोरी से उसके भाग बाँट जिए जाएँ और फिर बाहर चारों ओर पक्की ईंटों की जुड़ाई करके भीत बना ली जाए। फिर भीतर की और रंगपीठ के ऊपर मंडप के लिए 10 खंभे खड़े किए जाएँ। इन खंभों के बाहर प्रेक्षकों के बैठने के लिए ईंट और लकड़ी से सीढ़ीनुमा पीठासन बनाए जाएँ जो क्रमश: अगले आसन से एक एक हाथ उँचे उठे हुए हों जिससे रंगपीठ भली भाँति दिखाई दे सके। स्तंभों के विधान के अनुसार निर्दिष्ट दिशाओं में छह दृढ़ खंभे खड़े कर दिए जाएँ जिनपर आठ हाथ लंबा चौड़ा पीठ बनाया जाए। मंडप के आधार के लिए उचित खंभे खड़े किए जाएँ। इन खंभों को धरन के सहारे कस देना चाहिए और उनपर पुतलियाँ खड़ी कर देनी चाहिए। भरत ने ब्राह्मण और क्षत्रिय स्तंभ के संबंध में यह स्पष्ट नहीं किया कि इन्हें कहाँ खड़ा किया जाए।
नेपथ्यगृह
भरत ने लिखा है कि एक द्वार नेपथ्यगृह और रंगशीर्ष के बीच में हो जिसमें से होकर रंगपीठ पर अभिनेताओं का प्रवेश हो और दूसरा द्वार प्रेक्षागृह में जनता के प्रवेश के लिए रंगमंच के सामने की ओर हो।
आठ हाथ का रंगपीठ और पहले बताई हुई नाप के अनुसार चौकोर समतल वेदिका से सजी हुई मथवारी बनाई जाए जिसके साथ चार खंभोंवाला समतल रंगपीठ बनाया जाए।
त्र्यस्त्र नाट्यगृह
त्र्यस्त्र नाट्यगृह तिकोना बनाना चाहिए और इसी त्रिकोण के बीच के कोने में रंगपीठ बनाना चाहिए। उस कोण से एक द्वार रंगपीठ पर प्रवेश करने के लिए बनाना चाहिए और दूसरा रंगपीठ के पीछे से।
भरत ने प्रेक्षागृह के निर्माण की यह सब व्यवस्था इतनी अधूरी दी है कि इसके आधार पर भरत के विचारे हुए प्रेक्षागृह का पूरा निर्माण नहीं किया जा सकता, किंतु इतना स्पष्ट हो जाता है कि उनके प्रेक्षागृह का आधा भाग रंगमंच तथा नेपथ्यगृह के लिए होता था और आधा दर्शकों के लिए। कुछ विद्वानों ने विंध्यमेखला में अवस्थित सरगूजा प्रदेश की पहाड़ी में सीतावंगा और जोगीमारा गुफाओं के विहार शिलावेश्म का प्राचीन रंगमच मानने की भूल की है, किंतु उन्हें समरण रखना चाहिए कि भरत ने भूमि, नाप, इष्टिकाकर्म, दारुकर्म, स्तंभ तथा द्वार आदि का जो विस्तृत विधान दिया है वह इस प्रकार के शिलावेश्म में संभव ही नहीं है। ये वास्तव में उसी प्रकार के शिलावेश्म हैं जिनका उल्लेख मेघदूत (नीचैराख्यं - 1/27) कुमारसंभव (वनेचराणां - 1/10 तथा 1/14) के दरीगृह में किया गया है और जिसका उल्लेख सौंदरानंद (6/33) में भी मिलता है।
भारतीय रंगमंच पर नाट्यप्रदर्शन
उपर्युक्त भारतीय रंगमंच पर नेपथ्यगृह और रंगशीर्ष के बीच जवनिका या परदा पड़ा रहता था जिसे हटाकर पात्र प्रवेश करते थे। कभी-कभी विमान या चौकी पर बैठे हुए राजा भी प्रवेश करते थे (तत: प्रविशति आसनस्थो राजा विदूषकश्च)। उस समय अभिनय प्रतीकात्मक होता था इसलिए स्थान स्थान पर नाटकों में "रथावतरणं नाटयति" अथवा "घटसेचनं नाटयति" दिया हुआ है। उस समय न रथ होता था न घट, वरन् उसका नाट्य मात्र होता था जैसा अब भी चीनी नाटकों तथा यूरोप के प्रतीकात्मक नाटकों में होता है। भरत के नाट्यशास्त्र के चित्राभिनायक प्रकरण में इस प्रकार के अभिनय का विस्तृत विवरण दिया हुआ है।
कक्ष्या
भरत ने रंगमंच पर कक्ष्या का भी निर्देश किया है। ये कक्ष्याएँ तीन होती थीं - रंगपीठ से लगी हुई बाह्य कक्ष्या, 2 - नेपथ्यगृह से लगी हुई मध्य कक्ष्या। ये कक्ष्याएँ रंगमंच के दोनों ओर पाश्र्व की ओर से आने और जानेवाले अभिनेताओं के लिए काम में आती थीं। इन कक्ष्याओं का स्थान कितनी दूरी पर हो इसका निश्चय पात्रों के परिक्रमण (घूमने की संख्या) से होता था। दूर का स्थान निर्देश करने के लिए देर तक परिक्रमा करना पड़ता था और समीप के स्थान के लिए थोड़ा परिक्रमण।
प्रवेश और निर्गम
भरत ने बताया है कि प्रमुख पात्र सदा अभ्यंतर कक्ष्या में रहता था और गौण पात्र मध्यम कक्ष्या से आकर रंगशीर्ष के बीच में बैठता था। अपनी बात कहनेवाला पात्र उत्तर के द्वार से प्रवेश करके दक्षिण की ओर मुँह करके संदेश कहता था और जिस द्वार से आता था उसी द्वार से लौट जाता था। यदि वह पुन: लौटकर आता था तो फिर उसी द्वार से आता था जिससे गया रहता था।
बैठने की रीति
नाटक में कौन किस प्रकार बैठे इसका विवरण "अभिनयदर्पण" में इस प्रकार दिया है - "सभापति को पूर्व की ओर मुँह कर बैठना चाहिए। उसके दोनों ओर कवि, मंत्री और मित्रगण बैठे हों। उनके सामने रंगमंच पर नर्तकी के साथ कुशल नर्तक रहे और उसके बाई ओर दो तालधारी (मजीरेवाले), दोनों ओर दो मृदंगवाले और गायक के पास श्रुतिकार (स्वर देनेवाला) हों। भारतीय रंगशाला की विस्तृत विधानपद्धति से स्पष्ट है कि उस समय अत्यंत शिक्षित, कुशल नट ही रंगमंच पर आ सकते थे, अन्य लोग नहीं।
रामलीला का रंगमंच
महाराज हर्ष (8वीं शताब्दी) के पश्चात् भारतीय रंगमंच प्राय: समाप्त हो गया। सर्वप्रथम 16वीं शताब्दी में गोस्वामी तुलसीदास जी ने भारतीय ग्रामीण नाट्यप्रदर्शनों का संस्कार करके रामलीला के रूप में व्यवस्थित भारतीय रंगशाला की स्थापना की जिसकी चार विशेषताएँ थीं :
(1) लीला खुले मैदान में होती थी,
(2) प्रत्येक नाटकीय स्थान के लिए अलग अलग स्थान निश्चित थे; जैसे अयोध्या की लीला एक स्थान पर, लंका की लीला दूसरे स्थान पर, धनुषयज्ञ की तीसरे स्थान पर। आज भी रामनगर (वाराणसी) में उसी पद्धति पर रामलीला होती हैं।
(4) ये लीलाएँ निश्चित तिथियों को ही होती हैं और उनका आधार नाटक न होकर महाकाव्य (रामचरित्मानस) है।
इस श्रेणी में रामलीला और बंगाल की "यात्राएँ" प्रारंभ हुई जो प्राय: खुले मंच पर ही होती हैं, किंतु कभी-कभी मंदिरों या बंद स्थानों में भी होती हैं।
अँग्रेजों के आगमन के साथ बंबई और कलकत्ता में शेक्सपियर के नाटकों के उर्दू अनुवाद लेकर चमचमाती वेशभूषा और दृश्यों की तड़क-भड़क के साथ पारसी रंगशालाएँ खुल चलीं और उन्हीं की देखादेखी भारत के अनेक नगरों तथा बंगाल, गुजरात, महाराष्ट्र तथा तमिल में अव्यावसायिक, अर्धव्यावसायिक और व्यावसायिक नाट्यमंडलियाँ चल पड़ीं। इनमें भारतेंदु हरिश्चंद्र के नाम पर स्थापित काशी की भारतेंदु नाट्य-मंडली तथा नागरी नाटक मंडली प्रसिद्ध हैं। इनमें अभी तक चित्रित पर्दों, पखवाइयों, झालरों, कसे हुए चौखटों और कटे हुए पर्दों (कट आउट) का प्रयोग होता है, जिसके आगे चौथी दीवार के रूप में आगे का पर्दा लगाया जाता है। इधर कुछ वर्षों से कलकत्ता में चक्रिल रंगमंच का प्रयोग भी हो चला है जिसका सर्वप्रथम प्रवत्र्तन सन् 1730 के लगभग जापान में शेवगाँव नामक नाट्यलेखक ने जापानी रंगशाला के लिए किया था। यह एक बीच के चूल (पिवट) पर कुम्हार के चाक के समान गोल पीठ के रूप में बनाया जाता है और हाथ से या शक्ति (बिजली या मोटर) से चलाया जाता है और जिसका प्रचार सन् 1806 में म्युनिख (जर्मनी) में कारलाउटेन श्लेगर ने किया था। बंबई में प्रसिद्ध भारतीय अभिनेता पृथ्वीराज ने अपने पृथ्वी थिएटर्स में त्रिपरिमाणीय (थ्री डाइमेन्शनल) रंगमंच का प्रयोग किया जिसमें द्विपरिमाणीय पर्दों का भी प्रयोग होता था।
सन् 1938 में महामना पं॰ मदनमोहन मालवीय जी की प्रेरणा से काशी में अभिनव रंगशाला की स्थापना हुई और उसका पेटिका रंगमंच (बॉक्स स्टेज्) बनाया गया जिसमें रंगपीठ (ऐÏक्टग स्पेस) के तीन ओर और ऊपर नीले रंग के तिपल्ली लकड़ी के पर्दें लगे हुए थे। दाएँ और बाएँ दो दो द्वार थे और पीछे की ओर कुछ ऊँचाई पर लकड़ी का पर्दा खड़ा करके उसमें तीन द्वार थे और शेष ऊपर का भाग खुला हुआ था। जिसपर आवश्यकतानुसार दो खंड का गृह भी बनाया जा सकता था। इसके पर्दे गोल लट्ठों पर ऊपर चर्खी से लपेटे जाते थे।
तीसरा प्रयोग भी सन् 1948 में बंबई में ही किया गया जहाँ मैरिन ड्राइव के मैदान में "देवता" नाटक के लिए त्रिपरिमाणीय खुला एकदृश्य बहुपीठात्मक दृष्टिबद्ध रंगमंच (मानोसीन मल्टीसेटिंग पस्र्पेक्टिव स्टेज) बनाया गया था जिसके एक दृश्य में दो भवन, सड़क और उपवन के पीछे बंबई का पूरा दृश्य मैरीन लाइन्स स्टेशन, दौड़ती हुई बिजली की रेलगाड़ियाँ, नगर के भव्य प्रासाद स्वाभाविक रूप से पृष्ठदृश्य बने हुए थे।
सन् 1949 में एक दृश्यात्मक रंगपीठ पर जो नाटक खेला गया उसमें त्रिपरिमाणीय दृश्य की भी अंशत: योजना थी जैसे "मीरा बाई" और "जय सोमनाथ" में।
सन् 1955 में बंबई के वल्लभभाई स्टेडियम में "जय सोमनाथ" नाटक के लिए मध्यस्थ केंद्रीय रंगमंच (सेंट्रल फोकल स्टेज) का प्रयोग किया गया जिसमें स्टेडियम की सीढ़ियों पर बैठे हुए तीस सहस्त्र दर्शकों के सामने 100 फुट की दूरी पर पाँच फुट ऊँचा और 80 फुट लंबा रंगमंच बनाया गया जिसपर 20 फुट पीछे 5 फुट ऊँचा सोमनाथ का त्रिपरिमाणीय मंदिर बनाया गया था तथा दो-दो सहस्र प्रकाशशक्ति की बत्तियों और ध्वनिविस्तारक यंत्रों के सहारे जय "सोमनाथ" नाटक खेला गया।
19,20,21 दिसम्बर सन् 1926 को लखनऊ में आकाश रेख संपृक्त रंगमंच (स्काइलाइन कंपोजिट-सेटिंग थियेटर) पर "विक्रमादित्य" नाटक खेला गया जिसमें आगे का पर्दा अवश्य था किंतु दाएँ बाएँ न पखवाइयाँ थीं और न पर्दें, वरन् दृश्य के अनुसार दृश्यपीठ मात्र थे जिनके मेल से सैकड़ों प्रकार के दृश्य बनाए जा सकते हैं और जो बत्ती बढ़ाकर लगाए और हटाए जा सकते हैं। ये रंगमंच तीन प्रकार के होते हैं - 1. सपाट या द्विपरिमाणीय दृश्यपीठ (टू डाइमेंशनल फ़्लैट सेटिंग) वाले, घनायतन दृश्यपीठ (ब्लॉक सेटिंग) वाले और स्थिर दृश्यपीठ (स्टेटिक सेटिंग) वाले जो पक्के बने बनाए भवन के आगे खेले जाते हैं। इसी तीसरी "श्रेणी" में आकाशरेखा स्वाभाविक स्थिर मंच (स्काइलाइन नेचुरल स्टैटिक स्टेज) भी आता है जिसका प्रयोग सन् 1948 में बलिया में "पारस" नाटक के लिए किया गया था जिसके दृश्य को पूर्णत: ग्रामीण बनाने के लिए घर की स्थिर पृष्ठभूमि के साथ मूंज और सरपत की झोपड़ी तथा बाड़े से युक्त वास्तविक वृक्ष, चरनी तथा कुएँ का दृश्यपीठ प्रस्तुत किया था।
रंगसज्जा
प्राचीन भारतीय रंगशाला में भरत के अनुसार पुस्त के प्रयोग का विधान था जो अनेक रूपों और प्रमाणों के अनुसार तीन प्रकार के होते थे - संधिम, व्याजिम और वेष्टिय। भोजपत्र, बाँस आदि के पत्ते तथा चर्म से जो सामग्री बनाई जाती थी उसे संघिम, यंत्र के द्वारा संचालित की जा सकनेवाली को व्याजिम और लपेटकर बनाई जानेवाली का वेष्टिम कहते हैं। इन तीनों प्रकार के पुस्तों से शय्या, यान, विमान, चर्म, वर्म, ध्वज और पर्वत आदि बनाए जाते थे क्योंकि उनके अनुसार लोहे या सारमय सामान का प्रयोग भारी और कष्टकर होने के कारण निषिद्ध था। इसलिए लकड़ी, चमड़ा, वस्त्र, लाख, बाँस और पत्तों से ही दृश्यपीठ बनाकर रंगीन कपड़ों से यथास्वरूप सजा लेना चाहिए। वस्त्र के अभाव में ताड़ या भोजपत्र का प्रयोग करना चाहिए। इन्हीं सब वस्तुओं से अस्त्र-शस्त्र तथा शरीर के अंग बनाए जा सकते हैं। भांड, वस्त्र, मोम, लाख, आम के पत्ते, तीसी, सन और मूँज से पर्वत, मार्ग, फूल, मणियाँ तथा अनेक प्रकार के मुकुट बनाए जाते थे क्योंकि स्वर्ण आदि से बने हुए मुकुट और आभूषण युद्ध, नृत्य और अभिनय में बाधक और घातक हो सकते थे। अत:, ताँबे या अबरक के पत्तरों और मोम से ही आवरण बना लिए जाते थे क्योंकि भरत के अनुसार रंगमंच पर शस्त्रों आदि से प्रहार न करके केवल उनका भाव मात्र दिखा देना चाहिए। भरत ने यह भी बताया है कि कौन सा अस्त्र कितने अंगुल का और किस प्रकार बनाना चाहिए। जर्जर के संबंध में भी विधान दिया गया है कि उसका आकार प्रकार कैसा हो, कितनी गाँठवाला हो, किस नक्षत्र में लाया जाए और कैसे बनाया जाए।
आजकल कागज की दफ्ती, कैनवेस (मोटा कपड़ा) तथा प्लाईउड आदि से यथारूप काटकर दृश्यपीठ बनाए जाते हैं। आभरण आदि भी इसी प्रकार बनाए जाते हैं, यद्यपि कभी-कभी वास्तविक आभरणों का भी प्रयोग कर लिया जाता है। अस्त्र-शस्त्र यथासंभव वास्तविक ही काम में लाए जाते हैं किंतु यह प्रयोग अवांछनीय और घातक है।
रंगदीपन
भरत के अनुसार रंगमंच पर अनेक दीप रखे रहते थे जिन्हें नाटक प्रारंभ होने पर कोई व्यक्ति जलता हुआ दीपक लेकर प्रज्वलित कर देता था। अँगरेजी ढंग पर भारत में जो रंगमंच चले उनमें पहले गैस की बत्ती का, फिर चूना-बत्ती (कैलशियम लाइट या लाइम लाइट) का और फिर बिजली की बत्तियों का प्रयोग हुआ। अब भारतीय रंगमंचों पर चकमक दीप (इनकैंडीसेंट लैंप) के अतिरिक्त अनेक प्रकार के बिजली के प्रकाशदीपों के द्वारा मंदक (डिमर) के सहारे कम या अधिक प्रकाश देकर विभिन्न रंगों के प्रकाश का भी प्रयोग किया जाने लगा है और रंगदीपन कला स्वत: एक कला हो गई है।
नवीन प्रयोग
इधर कुछ नवीन प्रयोग भी रंगमंच के संबंध में किए जा रहे हैं जैसे - दिल्ली में सन् 1957 में वृत्तरंगमंच (थियेटर इन दि राउंड) का प्रयोग किया गया जिसके बीच में गोल रंगमंच था और उसके चारों ओर दर्शक बैठे हुए थे। कलकत्ता की "अनामिका" नाट्य संस्था ने भी इसी प्रकार के अक्षवाट रंगमंच (एरिना थियेटर) पर अपना "छपते छपते" नाटक किया था। इसकी मंच विशेषता यही है कि दर्शकों के सामने ही पात्र आकर दृश्य लगाते और हटाते हैं और बत्ती बढ़ाकर दृश्यपरिवर्तन कर लिया जाता है।
यूरोप में "मास्को आर्टं थियेटर" या अमरीका के "रेडियो म्यूजिक हाल" में तथा यूरोप और अमरीका में जो अनेक प्रकार के रंगमंच संबंधी प्रयोग हो रहे हैं उस क्षमता और विस्तार के साथ हमारे देश में प्रयोग नहीं हुए। भारत सरकार तथा प्रादेशिक सरकारों की ओर से स्थान-स्थान पर अब खुले रंगमंच बन चले हैं जिनके पीछे गोल भीत (साइक्लोड्रामा) और दर्शकों के लिए सीढ़ीदार बैठकें बनी रहती हैं। धरती से लगभग डेढ़ फुट ऊँचे रंगपीठ पर दृश्य के अनुसार कुर्सी आदि लगा ली जाती है किंतु पीछे की पृष्ठपीठिका का प्रयोग नहीं होता। इस प्रकार के खुले रंगमंच पर अभिनय का अधिक महत्त्व बढ़ गया है, दृश्य का कम। दृश्यसज्जा के संबंध में भी निर्माणवादी (कन्स्ट्रक्टविस्ट), भाववादी (ऐब्स्ट्रेक्टिस), अतिवस्तुवादी (सर रियलिस्टिक) तथा प्रतीकवादी (सिंबॉलिस्टिक) आदि जो अनेक प्रकार के प्रयोग हो रहे हैं उनमें से किसी का भी अनुगमन भारत में नहीं हुआ। दूसरी ओर रामलीला आदि जो खुले रंगमच के रूप में होती थीं वे बहुत स्थानों पर नाट्यशालाओं में नाटक के रूप में होने लगी हैं।
सौनगांव नैनीचक, कोश्याँकुटोली तहसील
सौनगांव नैनीचक, कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
गोथ
परिचय
गोथों का शासन, कबीलाई होने के बावजूद राजसत्तात्मक था। उनका प्राचीन साहित्य में पहला उल्लेख ईसा की प्रांरभिक सदियों में ही मिलता है जबकि उनपर उनका राजा मारोबोदुअस राज करता था। तीसरी सदी ईसवी में वे दानूब नदी की निचली घाटी में भी धावे बोलने लगे और इस प्रकार रोमनों से जब तब टकराने लगे। रोमन सम्राट् गोर्दियन ने उन्हें एक बार परास्त कर "गोथोरम विजयी" उपाधि धारण की थी पर सम्राट् देसियस को निश्चय उन्होंने मार डाला था और सम्राट् गोंलस को तो उन्होंने वार्षिक कर देने को भी मजबूर किया। अनेक टक्करों के बाद सम्राट् कोंस्तांतीन ने गोथों को हराकर उनके राजा अरियारिक से संधि कर ली। गोथों के इतिहास के उन प्रांरभिक दिनों में सबसे प्रसिद्ध राजा हरमनारिक हुआ जिसका नाम जर्मन ख्यातों में अमर हो गया है। गोथों के प्रसिद्ध इतिहासकार जेरदानिज़ का कहना है कि उस राजा ने दक्षिणी रूस में बसनेवाली अनेक जातियों पर विजय प्राप्त की। उसके शासन की सीमा पश्चिम में होल्स्टाइन तक पहुँच गई थी। चौथी सदी ईसवी के हूणों के हमलों का, अपनी मातृभूमि विश्चुला की घाटी में अनेक गोथ वीरों ने सामना कर, अमरकीर्ति अर्जित की। स्वयं राजा हरमनारिक ने हूणों के आक्रमण की चोट न सह सकने के कारण 370 ई. के लगभग आत्मघात कर लिया।
गोथों के साधारणत: दो अंग माने जाते हैं जिनमें से पूर्व में रहनेवाले ओस्त्रोगोथ कहलाते थे और पश्चिम के रहनेवाले विजीगोथ। इन्हीं पश्चिमी गोथों ने अपने राजा अलोरिक के नेतृत्व में पश्चिमी रोमन साम्राज्य की रीढ़ तोड़ दी थी। चौथी सदी ईसवी से गोथों की पूर्वी पश्चिमी दोनों शाखाओं के इतिहास अलग हो जाते हैं। उस सदी के चौथे चरण के आरंभ में ही रोमन साम्राज्य में पश्चिमी गोथ घुस आए और सम्राट् वालेंस को मारकर अद्रियानोपुल की प्रसिद्ध लड़ाई उन्होंने जीती। इसके बाद रोमनों तथा गोथों में संधि हो गई जिससे गोथ रोमन सेना में बड़ी संख्या में भरती किए गए। सम्राट् थियोदोसियरा महान की 395 ई. में मृत्यु के बाद गोथ रोमनों से झगड़कर अलग हो गए और उन्होंने अलारिक को अपना राजा चुना। अलारिक का यश उसकी विजयों के साथ रोमन साम्राज्य में फैल चला। कालांतर में वह रामन सम्राटों का विधाता बना और एक बार तो अमर नगर रोम तक उसके चरणों में लोट गया।
अलारिक के उत्तराधिकारी अतौल्फ ने रोम के सहायक के रूप में गोथों पर राज किया, यद्यपि यदि वह चाहता तो रोमन साम्राज्य के एक बड़े भाग पर अधिकार कर सकता था। उसने सम्राट् थियोदोसियस की पोती को ब्याहा और कुछ अजब न था कि यदि उनका बेटा थियोदोसियस जीवित रहता तो वह रोमनों एवं गोंथों का संयुक्त सम्राट् होता। 415 ई. में बार्सिलोना में अतौल्फ की हत्या हो गई और अगली पीढ़ी के गोथ प्रदेश जीत रोमनों के हवाले करते गए। पाँचवीं सदी के मध्य अत्तिला हूण के मुकाबिले थियोदोरिक प्रथम के नेतृत्व में गोथ रोमनों के फिर मित्र बन गए। पर उनके उत्साह का बाँध टूट गया, जब उन्होंने देखा कि उन्हीं की जाति के गोथ हूणों के झंडे के नीचे उनसे लड़ रहे हैं। थियोदोरिक 451 ई. में युद्ध में मारा गया और पश्चिमी तथा पूर्वी गोथ फिर एक दूसरे से बहुत दूर हट गए। धीरे धीरे गॉल और स्पेन में उनके राज कायम हुए और धीरे धीरे रोमन संस्कृति स्वीकार कर पश्चिमी गोथ कैथोलिक ईसाई हो गए।
पूर्वी गोथों ने अत्तिला हूण के मरते ही फिर अपनी आजादी कायम की। पाँचवीं सदी के अंत में पूर्वी गोथों के इतिहास में प्रसिद्ध इनका महान राजा थियोदोरिक हुआ। थियोदोरिक महान भी पश्चिमी गोथों की ही भाँति पश्चिमी साम्राज्य का कभी मित्र बना, कभी शत्रु बना। रोमन साम्राज्य के प्रति उसकी राजनीति चाहे जैसी भी रही हो, वह अंत तक अपनी जाति का राष्ट्रीय वीर और राजा बना रहा। 493 ई. तक पूर्वी गोथों की सत्ता इटली, सिसिली, दालमेशिया आदि पर पूर्णत: स्थापित हो गई। इस काल तक फिर एक बार थियोदोरिक की कन्या का पश्चिमी गोथों के राजा अलारिक द्वितीय से विवाह होने के पश्चात् पूर्वी गोथों के राजा अलारिक द्वितीय से विवाह होने के पश्चात् पूर्वी और पश्चिमी गोथों में मित्रभाव स्थापित हुआ और अगली पीढ़ी में तो जैसे दोनों राज्य संयुक्त हो गए। इस काल तक पूर्वी गोथों का साम्राज्य अत्यंत विस्तृत हो गया था। थियोदोरिक का शासन बर्बर न होकर सभ्य था जिसने गोथों के नेतृत्व के साथ रोमन साम्राज्य की प्रभुता पश्चिम में भोगी। पूर्वी और पश्चिमी गोथों के रीति रस्म, आचार व्यवहार, एक दूसरे से भिन्न थे, पर दोनों अंगों में प्रत्येक के अनुकूल विधि व्यवहार आदि की दिशा में आचरण करता था। थियोदोरिक की मृत्यु (526) के बाद पूर्वी और पश्चिमी गोथ फिर पृथक् हो गए। अमालारिक पश्चिमी गोथों पर राज करने लगा और अथालारिक पूर्वी गोथों पर। शीघ्र ही पूर्वी गोथों की सत्ता मिट गई।
पश्चिमी गोथों का राज्य स्पेन में दीर्घकाल तक बना रहा और रोमन साम्राज्य को नष्ट करने में धीरे धीरे सफल होता रहा। ल्योविगिल्ड (568-586) का शासनकाल पश्चिमी गोथों की शक्ति के विशेष उत्कर्ष का था। उसने अपने राज्य की सीमाएँ पर्याप्त बढ़ा लीं और गोथ सामंतों की शक्ति अपने नेतृत्व में संगठित कर ली। अगली पीढ़ी में गोथों के राजा ने अपनी जाति की अधिकतर संख्या के साथ कैथोलिक ईसाई धर्म स्वीकार कर लिया जिससे यह जाति अधिकतर रोमन प्रभाव में सर्वश: आ गई। 711 में अरबी मुसलमानों की चोट से पश्चिमी गोथों के राज्य का सदा के लिये लोप हो गया।
कनुमूरु (कृष्णा)
कनुमूरु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
सेंजना,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
ऊर्मिका
विद्युत के सन्दर्भ में ऊर्मिका या रिपिल (ripple) का अर्थ है - किसी पॉवर सप्लाई से प्राप्त डीसी आउटपुट में विद्यमान अवांछित एसी सिगनल।
हम जानते हैं कि प्रायः एसी को ऋजुकृत करके डीसी बनाते हैं। इस 'डीसी' में एसी की मात्रा (अर्थात ऊर्मिका) अधिक होती है जिसको कम करने के लिये इसको लो-पास फिल्टर (जैसे L-C फिल्टर) से गुजारते हैं। फिल्टरिंग से ऊर्मिका की मात्रा कम हो जाती है किन्तु बिल्कुल शून्य नहीं हो पाती। ऊर्मिका की मात्रा को 'रिपिल फैक्टर' से मापते हैं।
प्रायः रिपिल फैक्टर का मान जितना ही कम होता है, लोड की दृष्टि से उतना ही अच्छा होता है। किन्तु ऊर्मिका को कम करने के लिये लगायी जाने वाली अतिरिक्त सर्किट के रूप में इसका मूल्य चुकाना पड़ता है। यह एक ऐसी विद्युत परिपत् होता है
लाहौरी गेट, दिल्ली
लाहौरी गेट दिल्ली में स्थित लाल किले का पश्चिमी द्वार है जो लाहौर की ओर खुलता है। इसके कारण इसका ये नाम पड़ा है। इसके अलावा एक दिल्ली गेट भी है जो पूर्व में है और दिल्ली की और खुलता है।
आवासीय क्षेत्र
इसी नाम का इसके इर्द-गिर्द आवासीय क्षेत्र भी है।
मीनाक्षी चौधरी
मीनाक्षी चौधरी एक भारतीय मॉडल और फिल्म अभिनेत्री हैं। वह 2018 में फेमिना मिस इंडिया और मिस ग्रैंड इंटरनेशनल की फर्स्ट रनर-अप थीं और 2021 की फिल्म 'इधुता वाहनामुलू निप्पुकादादु' के साथ नायिका के रूप में तेलुगु फिल्म उद्योग में प्रवेश किया।
जन्म और शिक्षा
मीनाक्षी चौधरी का जन्म 5 मार्च, 1997 को हरियाणा के पंचकुला में हुआ था। उन्होंने पंजाब के नेशनल डेंटल कॉलेज एंड हॉस्पिटल में डेंटल सर्जरी का कोर्स किया। फेमिना ने म्यांमार के यांगून में मिस ग्रैंड इंटरनेशनल 2018 सौंदर्य प्रतियोगिता में फर्स्ट रनर-अप खिताब जीतने के बाद मिस इंडिया 2018 पेजेंट में मिस ग्रैंड क्राउन और 2018 मिस इंडिया पेजेंट का खिताब जीता।
महिमा चौधरी
महिमा चौधरी (जन्म: 13 सितंबर, 1973) हिन्दी फ़िल्मों की एक अभिनेत्री हैं।
व्यक्तिगत जीवन
महिमा चौधरी, नाम असल ऋतु चौधरी है लेकिन परदे की अदाकारा खुद परदे पर महिमा चौधरी कहलाना पसंद करती है। परदेस से अपने फिल््मी कैरियर की शुरुआत करने वाली महिमा हिन््दी सिनेमा जगत की उन हिरोईनों में से जिन््हों बोल््ड सिन करने के बजाए अपनी अदाकारी और किरदार के जरिए लोगों के दिलों पर राज करने की कोशिश की। परदेस में बतौर गंगा वो दिलकस लगी तो दाग द फायर में संजीदा लगी। वही तेरे नाम में स््टेज डांस के जरिए महिमा ने ये भी सावित कर दिया कि आइटम नंबर में भी किसी से कम नहीं। महिला में आपको हल््की सी छाप माधुरी दीक्षित की॥॥खासतौर से तब जब वे हंसती हैं। महिमा को देखकर लगता ही नहीं इंसान के पास हंसी से बेहतरीन चीज कौई और है। बहरहाल वे क््या कर रही इसका अंदाजा नहीं।
धड़कन फ़िल्म में उनका किरदार बहुत अच्छा है। वे एक कुशल अभिनेत्री हैं। वे अपने दमदार अभिनय से अपनी सशक्त उपस्थिति दर्ज करवाती हैं।
लेखा विहार
दिल्ली का एक आवासीय क्षेत्र है।
राहुल कुमार (क्रिकेटर)
राहुल कुमार (जन्म 14 अक्टूबर 2003) एक भारतीय क्रिकेटर हैं। उन्होंने अपने ट्वेंटी 20 की शुरुआत 11 जनवरी 2021 को, बिहार के लिए, 2020–21 में सैयद मुश्ताक अली ट्रॉफी में की।
सुल्तानपुर, रायसेन
सुल्तानपुर (Sultanpur) भारत के मध्य प्रदेश राज्य के रायसेन ज़िले में स्थित एक नगर है।
ग्रिड कायमगंज गाँव, कायमगंज (फर्रुखाबाद)
ग्रिड कायमगंज कायमगंज, फर्रुखाबाद, उत्तर प्रदेश स्थित एक गाँव है।
देशनोक
देशनोक (Deshnoke) भारत के राजस्थान राज्य के बीकानेर ज़िले में स्थित एक शहर है। यहां पर प्रसिद्ध करणी माता मन्दिर, बीकानेर मंदिर हैं। इस शहर को प्रस्तावित नए राज्य मरू प्रदेश की राजधानी के रूप में विकसित किया जाएगा।
विवरण
बीकानेर से 32 कि.मी.दक्षिण में इसी नाम के रेलवे स्टेशन के पास बसा हुआ यह स्थान बीकानेर के महाराजाओं के लिए बड़ा पूज्य है। यहां पर राठौड़ों की पूज्य देवी करणी जी का मंदिर है इस मंदिर को चूहों के मंदिर के नाम से भी जाना जाता है। इस मंदिर की ऐसी प्रसिद्धि है कि करणी जी की कृपा और सहायता से ही राठौड़ों का अधिकार स्थापित हुआ था। यहां पर चारणों की बस्ती है और वे ही करणी जी के पुजारी हैं।
भृगुनाथ उर्फ भग्‍गुराम
भृगुनाथ उर्फ भग्‍गुराम,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के वाराणसी जिले के 249 - आराजी लाइन विधान सभा निर्वाचन क्षेत्र से संयुक्‍त सोशलिस्‍ट पार्टी की ओर से चुनाव में भाग लिया।
लॉरेंस रोड
दिल्ली का एक आवासीय क्षेत्र है।
श्वेता मेनन
श्वेता मेनन (ശ്വേത_മേനോൻ ; 23 अप्रैल को चंडीगढ़ में जन्मी) एक प्रसिद्ध भारतीय मॉडल, टेलीविजन एंकर और अभिनेत्री है जिसने कई सौंदर्य पुरस्कार जीते हैं और जिसकी झोली में कई भाषाओं में 40 से अधिक फिल्में है।
प्रारंभिक जीवन
मेनन केरल के कोझिकोड की निवासी है, लेकिन वर्तमान में वह मुंबई में रहती है। उसके पिता भारतीय वायु सेना में सेवारत थे उसकी मां जबकि एक गृहिणी ही बनी रही। उसने केन्द्रीय विद्यालय नंबर 1, पूर्वी हिल, कोझीकोड में पढाई पूरी की। उसने 1994 में मिस इंडिया प्रतियोगिता में भाग लिया और सुष्मिता सेन एवं ऐश्वर्य राय के पीछे दूसरी रनर अप पर समाप्त किया। 1994 में पहली बार वह ग्लैडरैग्स महिला सुपर मॉडल बन गई में (केली दोरजीपुरुष सुपर मॉडल था) और फिर 1994 में मनीला सेबू द्वीप, फिलीपींस में मिस एशिया पैसिफिक रनर अप हुईं. वह 5 फुट 7 इंच लंबी है।
फिल्में
उसने अपनी जीवन-वृत्ति (कैरियर) जोमों द्वारा निर्देशित, फिल्म मलयालम अनास्वरम से एक अभिनेत्री के रूप में मामूट्टी की नायिका के रूप में 1991 में आरम्भ किया, जिसके बाद उसने अपना ध्यान मॉडलिंग पर केंद्रित कर दिया। बाद में फिल्मों में लौटने से पहले उसने कई प्रतियोगिताएं जीतीं। वह फिल्म थन्त्रा के माध्यम से मलयालम में लौटी और फिर उसने प्रसिद्ध मलयालम फिल्में कीर्थी चक्र 2006 और पुरस्कार प्राप्त परदेसी में अभिनेत्री की भूमिका में रही। सरोजनी के रूप में उसका प्रदर्शन - एक मध्यम वर्ग की औरत जो चरम बाधाओं के खिलाफ लडती है - फिल्म, मध्य वेनल ने केरल अंतर्राष्ट्रीय फिल्म महोत्सव में जूरी के अध्यक्ष -प्रसिद्ध ईरानी निर्देशक बहमन घोबादी की उसके अभिनय के लिए विशेष रूप से सराहना अर्जित की है। जिन बॉलीवुड फिल्मों में उसने भूमिकाएं निभाई हैं उनमे शामिल है, अशोका (2001, मकबूल (2003) और कॉर्पोरेट (2006)।
2010 में, रंजित द्वारा निर्देशित फिल्म, पालेरी मानिक्यम: ओरु पथिरा कोलापथाकथिनते कथा में चीरू नाम की एक ग्रामीण महिला-चरित्र का उम्दा चित्रण करने के लिए उसने केरल राज्य सरकार की सर्वश्रेष्ठ अभिनेत्री का खिताब जीता। उसने मातृभूमि- अमृता टीवी का विशेष जूरी पुरस्कार तथा उसी फिल्म में सर्वश्रेष्ठ सहायक अभिनेत्री के लिए एशियानेट फिल्म पुरस्कार जीता। हाल ही में उसने पेन पत्तनम नामक फिल्म पूरी की।
टेलीविज़न
फिल्मों में काम करने के अलावा, उसने कई टीवी, रंगमंच और फिल्म पुरस्कार प्रदर्शनों (शोज) का मंच-संचालन भी किया है। उसकी शैली और कलगी ने संगीत कार्यक्रम -कैरालीवी टी वी पर स्टार वार्स 2008 के माध्यम से केरल का एक लोकप्रिय टीवी एंकर (मंच-संचालक) बना दिया। इसी कार्यक्रम के लिए उसने एशियाई टेलीविजन के सर्वश्रेष्ठ एंकर का पुरस्कार जीता। हिन्दी में, एक सामूहिक नृत्य पर आधारित ज़ी टीवी पर राजमाताज्ज़ नामक शो में अभिनेता अरशद वारसी के साथ वह एक सह-मेजबान थी। 2008 में उसने अगला टेलीविजन शो डांसिंग क्वीन किया। वर्तमान में, वह सूर्या टी वी पर मलयालम रिअलिटी शो, हनीमून ट्रेवल्स की प्रस्तोता है।
हिंदी फिल्में
! (2003)
पलाणा
बीकानेर से १४ मील दक्षिण में इसी नाम के रेलवे स्टेशन के पास बसा हुआ यह स्थान कोयले की खान के लिए प्रसिद्ध है। यहां पर १४८२ ई० की एक देवली (स्मारक) उल्लेखनीय है, जिससे जांगल देश में प्रथम अधिकार करने वाले राठौड़ों में से राव बीका के चाचा रिणमल के पुत्र मांड़ण की मृत्यु का पता चलता है।
औलतडी, डीडीहाट तहसील
औलतडी, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
लोधी एस्टेट
दिल्ली का एक आवासीय क्षेत्र है।
लावणी
लावणी संगीत की एक विधा है जो प्रमुख रूप से भारतीय राज्य महाराष्ट्र में प्रसिद्ध है।
ऎलुकुंट्ल (अनंतपुर)
ऎलुकुंट्ल (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
अंतरिक्ष का सैन्यीकरण
अंतरिक्ष के सैन्यीकरण का अर्थ है अंतरिक्ष में हथियार और सैन्य प्रौद्योगिकी का प्रस्थापन और विकास। 20वीं शताब्दी के मध्य में अंतरिक्ष में की गई शुरुआती खोज के पीछे का एक कारण इसके सैन्य प्रयोग की सम्भावना थी। अमेरिका और सोवियत संघ ने इसे बैलिस्टिक-मिसाइल प्रौद्योगिकी और सैन्य अनुप्रयोगों के लिए क्षमता रखने वाली अन्य प्रौद्योगिकियों को प्रदर्शित करने के लिए एक अवसर के रूप में इस्तेमाल किया। तब से बाह्य अंतरिक्ष का उपयोग इमेजिंग और संचार उपग्रहों जैसे सैन्य अंतरिक्ष यानों के लिए एक ऑपरेटिंग स्थान के रूप में किया गया है। साथ ही साथ, कुछ बैलिस्टिक मिसाइलें अपनी उड़ान के दौरान बाहरी अंतरिक्ष से गुजरती हैं। 2019 तक की यदि बात की जाए, तो अंतरिक्ष में तैनात हथियारों की ज्ञात तैनाती में केवल अल्माज अंतरिक्ष-स्टेशन आयुध, और पिस्तौल (जैसे कि TP-82 कॉस्मोनॉट उत्तरजीविता पिस्तौल, पोस्ट-लैंडिंग, पूर्व-पुनर्प्राप्ति उपयोग के लिए) शामिल हैं।
इसका इतिहास शीत युद्ध में चलने वाली अमेरिका और सोवियत संघ की प्रतिस्पर्धा के दिनों में हुआ था। आज के दिन में इन दोनों के अलावा चीन और भारत जैसे देश भी इस स्पर्धा में प्रवेश कर चुके हैं।
यह भी देखें
• Project A119
• Fractional Orbital Bombardment
• Gravity tractor
• Kinetic bombardment
• VRYAN programme
• Anti-satellite weapon
• Artificial satellites:
• *GPS
• *Spy satellite
• Asia's Space Race
• Commercialization of space
• High altitude nuclear explosion
• Kill vehicle
• Mutual assured destruction (MAD)
• Orbital bombardment
• Outer Space Treaty
• Space geostrategy
• Space force
• Strategic Defense Initiative
• Strategy of technology
सेवापुर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
लोधी रोड काम्प्लेक्स
दिल्ली का एक आवासीय क्षेत्र है।
सिमूलिंक
सिमूलिंक (Simulink), बहुडोमेन वाले गतिज तंत्रों (multidomain dynamic systems) के मॉडलिंग, सिमुलेशन एवं विश्लेषण करने के लिये एक व्यापारिक सॉफ्टवेयर-औजार है। यह द मैथवर्क्स (The MathWorks) द्वारा निर्मित है। इसकी मुख्य विशेषता यह है कि यह ब्लॉक आरेख पर आधारित ग्राफिक इन्टरफेस प्रदान करता है जिससे मॉडलिंग एवं सिमेशन के लिये किसी प्रोग्राम के लिखने की आवश्यकता नहीं पड़ती और प्रयोक्ता को बहुत सुविधा होती है। इसमें गतिज तन्त्रों में प्रयोग आने वाले विभिन्न अवयवों के लिये ब्लॉक की व्यवस्था है। इसकी ब्लॉक लाइब्रेरी को अपनी आवश्यकता के अनुरूप ढाला जा सकता है।
नियंत्रण तंत्र (कन्ट्रोल सिस्टम्स) एवं आंकिक संकेत प्रसंस्करण में सिमुलिंक का बहुतायत में प्रयोग होता है।
जॉन हेस्टिंग्स
जॉन वेन हेस्टिंग्स (जन्म 4 नवंबर 1985) एक ऑस्ट्रेलियाई पेशेवर क्रिकेटर हैं, जो विक्टोरियन बुशरेंजर्स और मेलबोर्न स्टार्स के लिए खेलते हैं। पहले वह ऑस्ट्रेलियाई राष्ट्रीय टीम के लिए खेलते थे। वह एक हरफनमौला खिलाडी हैं जो तेज़-मध्यम गेंदबाजी के साथ-साथ निचले क्रम में बल्लेबाजी भी कर लेते हैं।।
घुमइया रसूलपुर गाँव, कायमगंज (फर्रुखाबाद)
घुमइया रसूलपुर कायमगंज, फर्रुखाबाद, उत्तर प्रदेश स्थित एक गाँव है।
सचिन कुमार
सचिन कुमार (जन्म 25 दिसंबर 1997) एक भारतीय क्रिकेटर हैं। उन्होंने 25 सितंबर, 2019 को बिहार के लिए 2019–20 विजय हजारे ट्रॉफी में अपनी लिस्ट ए की शुरुआत की। उन्होंने अपने ट्वेंटी 20 की शुरुआत 11 जनवरी 2021 को, बिहार के लिए, 2020–21 में सैयद मुश्ताक अली ट्रॉफी में की।
उदयपुरा, रायसेन
उदयपुरा (Udaipura) भारत के मध्य प्रदेश राज्य के रायसेन ज़िले में स्थित एक नगर है।
नजह अल-अत्तार
नजह अल-अत्तार (نجاح العطار; जन्म 10 जनवरी 1933) 2006 से कार्यालय में सीरिया की उपराष्ट्रपति है। वह पहली अरब महिला हैं जिन्होंने पद संभाला है।  पहले वह 1976 से 2000 तक संस्कृति मंत्री थीं।
प्रारंभिक जीवन और शिक्षा
अत्तार का जन्म 10 जनवरी 1933 को हुआ था और उनकी परवरिश दमिश्क में एक सुन्नी मुस्लिम परिवार के सदस्य के रूप में हुई।  उनके पिता पहले अरब राष्ट्रवादी नेताओं में से थे जिन्होंने 1925-1927 में सीरिया के फ्रेंच जनादेश के खिलाफ सीरियाई विद्रोह में भाग लिया था।  वह में अध्ययन किया दमिश्क के विश्वविद्यालय, 1954 में स्नातक होने के लिए, और एक प्राप्त पीएचडी में अरबी साहित्य से एडिनबर्ग विश्वविद्यालय में यूनाइटेड किंगडम 1958 में  उसे फिर अंतरराष्ट्रीय संबंधों और साहित्यिक और कला आलोचना में कई प्रमाण पत्र मिले।
व्यवसाय
अत्तार एक निपुण अनुवादक है और स्कॉटलैंड से लौटने के बाद दमिश्क के भीतर उच्च विद्यालयों में पढ़ाना शुरू किया, फिर सीरियाई संस्कृति मंत्रालय के अनुवाद विभाग में काम किया।  1976 में, उन्हें 2000 तक संस्कृति मंत्री के रूप में नियुक्त किया गया, ।  23 मार्च 2006 को, उन्हें उपाध्यक्ष के रूप में नियुक्त किया गया।
संदर्भ
<references group="" responsive="">
वैशाली ठक्कर
वैशाली ठक्कर एक भारतीय टेलीविजन अभिनेत्री हैं। कलर्स के शो 'ससुराल सिमर का' में इन्होंने अंजलि प्रेम भारद्वाज / अंजलि विक्रम अग्रवाल / अंजलि समीर कपूर / अंजू का किरदार निभाया है।
कुतिरान
कुतिरान (Kuthiran) या कुतिरानमला (Kuthiramala) भारत के केरल राज्य के त्रिस्सूर ज़िले में पश्चिमी घाट का एक पहाड़ी स्थान है। यहाँ से राष्ट्रीय राजमार्ग 544 गुज़रता है, जिसके एक अंश में यहाँ कुतिरान सुरंग आती है। कुतिरान का कुतिरानमला श्री धर्मशास्ता मन्दिर प्रसिद्ध है।
उड़ारियाँ (टीवी श्रृंखला)
उड़ारियँ  एक भारतीय हिंदी -भाषा की टेलीविजन पारिवारिक ड्रामा सीरीज़ है, जिसका प्रीमियर 15 मार्च 2021 को कलर्स टीवी पर हुआ था। सरगुन मेहता और रवि दुबे द्वारा निर्मित, इसमें पूर्व में प्रियंका चौधरी, अंकित गुप्ता और ईशा मालवीय ने अभिनय किया था। सितंबर 2022 से, इसमें ट्विंकल अरोड़ा, हितेश भारद्वाज और सोनाक्षी बत्रा हैं।
कथानक
कहानी फतेह सिंह विर्क और दो बहनों, तेजो संधू और जैस्मीन संधू के बीच एक प्रेम त्रिकोण के इर्द-गिर्द घूमती है। फतेह को जैस्मीन से बहुत प्यार हो जाता है, और कनाडा में नौकरी मिलने के बाद जैस्मीन भी ऐसा ही करती है। लेकिन जैस्मीन ने फतेह से अपनी शादी तोड़ दी क्योंकि उसकी नौकरी चली गई। तेजो फतेह से नफरत करता है और बदला लेने की योजना बनाता है। तेजो नागिन में बदल जाता है और फतेह और उसके परिवार को प्रताड़ित करता है और उनके सारे पैसे चुरा लेता है। फतेह तेजो को गिरफ्तार करने के लिए पुलिस को बुलाता है, लेकिन तेजो अंगद को लेकर लंदन भाग जाता है। फतेह तेजो के प्यार में पागल हो जाता है और अंगद से तेजो चुराना चाहता है। जैस्मिन की शादी अमरीक से हो जाती है। फतेह तेजो का सामना करता है और अंगद को उसकी सच्चाई बताता है, हालांकि अंगद ने तेजो की सच्चाई जानने के बावजूद तेजो का समर्थन किया और फतेह के प्यार को खारिज कर दिया। फतेह का दिल टूट गया है लेकिन वह आगे बढ़ता है। लंदन में तेजो और अंगद की शादी
वजीरपुर, दिल्ली
दिल्ली का एक आवासीय क्षेत्र है।
वासी -वरसिंहसर
यह गांव बीकानेर से १५ मील दक्षिण में है। यहां पर एक कीर्तिस्तंभ है, जिसपर पैंतीस पंक्तियों का एक महत्वपूर्ण लेख है। इससे पाया जाता है कि जंगलकूप के स्वामी शंखुकुल के कुमारसिंह की पुत्री जैसलमेर के राजा कर्ण की स्री दूलह देवी ने यहां १३२४ ई० में एक तालाब खुदवाया था।
रखाइन राज्य
रखाइन राज्य (बर्मी: ရခိုင်ပြည်နယ်) बर्मा के दक्षिण-पश्चिम में स्थित एक राज्य है। यह बंगाल की खाड़ी के साथ तटवर्ती है और पश्चिमोत्तर में बांग्लादेश से सीमावर्ती है।
विवरण
यह बंगाल की खाड़ी के पूर्वी तट पर चटगांव से नेग्रेस अंतरीप तक विस्तृत है। इस प्रदेश का प्रधान नगर अकयाब है। प्रान्त चार जिलों में विभक्त है।
चार मुख्य नदियाँ नाफ, मायू, कलदन और लेमरो हैं। कलदन गहरी है और इसमें छोटे जहाज 50 मील भीतर तक जा सकते हैं अन्य नदियाँ बहुत छोटी हैं, क्योंकि वे पहाड़ जिनसे ये निकली हैं, समुद्र के निकट हैं। पर्वत को पार करने के लिए कई दर्रे (पास) हैं।
प्रदेश पहाड़ी है और केवल दशम भूभाग में खेती हो पाती है। मुख्य फसल धान है। फल, तंबाकू, मिरचा आदि भी उत्पन्न किए जाते हैं। जंगल भी हैं, परंतु वर्षा इतनी अधिक (औसतन 120 से 130 इंच तक) होती है कि सागवान यहाँ नहीं हो पाता।
अराकानवासियों की सभ्यता अति प्राचीन है। लोकोक्ति के अनुसार 2,666 ई. पू. से आज तक के सभी राजाओं के नाम ज्ञात हैं। कभी मुगल और कभी पुर्तगाली लोगों ने कुछ भागों पर अधिकार जमा लिया था, परंतु वे शीघ्र ही मार भगाए गए। सन्‌ 1826 से यहाँ अंग्रेजी राज्य रहा। जनवरी, सन्‌ 1948 से म्यांमार पुन: स्वतंत्र हो गया और अब वहाँ गणतंत्र राज्य है। अराकान का प्रधान नगर पहले अराकान था, परंतु अस्वास्थ्यप्रद होने के कारण अब अकयाब प्रधान नगर हो गया है।
अराकाननिवासियों की देशी भाषा और रस्मरिवाजों में अन्य बरमानिवासियों से पर्याप्त भिन्नता है, परंतु ये भी बौद्धधर्म के ही अनुयायी हैं।
अक़तऊ
अक़तऊ, जो १९६४-१९९१ काल में शेवचेंको के नाम से जाना जाता था, पश्चिमी काज़ाख़स्तान का एक बड़ा शहर है और उस देश की कैस्पियन सागर पर सबसे बड़ी बंदरगाह है। यह काज़ाख़स्तान के मान्गीस्त​ऊ प्रांत की राजधानी भी है। काज़ाख़ भाषा में 'अक़तऊ' का मतलब 'सफ़ेद पहाड़' होता है और यह कैस्पियन सागर पर स्थित श्वेत चट्टानों पर पड़ा है।
हिन्दुस्तान
हिन्दुस्तान (अथवा 'हिन्दोस्तान' या 'हिन्द') भारत देश का कई भाषाओं (जैसे, उर्दू, हिन्दी, अरबी, फ़ारसी, संताली इत्यादि) में अनाधिकारिक लेकिन विख्यात नाम है।
इतिहास
हिंदुस्तान शब्द का इतिहास हिन्दुकुश पहाड़ियों से भी जुड़ा हुआ है। हिन्दू कुश की पहाड़ियों के पीछे की जगह को ही हिंदुस्तान कहा जाता था। जब मुगल भारत में आए तो उससे पहले उन्हें इन पहाड़ियों का सामना करना पड़ा था।